শনিবাৰে সেনা, বায়ু সেনা আৰু আৰক্ষীৰ যুটীয়া অভিযানৰ পিছত ডেইৰো এণ্টনিঅ' উচোগা ওৰফে অটোনিয়েলক গ্ৰেপ্তাৰ কৰা হয়।
চৰকাৰে তেওঁৰ অৱস্থানৰ বিষয়ে তথ্য দিওঁতাৰ বাবে ৮০০,০০০ মাৰ্কিন ডলাৰ পুৰস্কাৰ আগবঢ়াইছিল, আনহাতে আমেৰিকা যুক্তৰাষ্ট্ৰই তেওঁৰ মূৰত ৫ মিলিয়ন মাৰ্কিন ডলাৰৰ পুৰস্কাৰ ৰাখিছিল।
ৰাষ্ট্ৰপতি ইভান ডুকেই এটা টেলিভিছন ভিডিঅ' বাৰ্তাত অটোনিয়েলক বন্দী কৰা দলটোৰ উচ্চ প্ৰশংসা কৰে।
"এই শতিকাত আমাৰ দেশত ড্ৰাগছ সৰবৰাহৰ বিৰুদ্ধে এইটো আটাইতকৈ ডাঙৰ আঘাত। "এই আঘাতটো কেৱল ১৯৯০ ৰ দশকত পাবলো এস্কোবাৰৰ পতনৰ সৈতে তুলনীয়।"- তেওঁ কয়।
ওটোনিয়েলক উত্তৰ-পশ্চিম কলম্বিয়াৰ পানামাৰ সীমাৰ ওচৰত এণ্টিওকুয়া প্ৰদেশত থকা তেওঁৰ গ্ৰাম্য আস্তানাত বন্দী কৰা হয়।
অভিযানটোত ২২ খন হেলিকপ্টাৰৰ দ্বাৰা সমৰ্থিত ৫০০ জন সৈনিক জড়িত আছিল। এজন আৰক্ষী বিষয়া এই অভিযানৰ সময়ত নিহত হয়।
ওটোনিয়েলে গ্ৰাম্য সুৰক্ষিত ঘৰৰ এটা নেটৱৰ্ক ব্যৱহাৰ কৰি কৰ্তৃপক্ষৰ চকুত ধূলি দিছিল আৰু ফোন ব্যৱহাৰ কৰাৰ পৰিৱৰ্তে যোগাযোগৰ বাবে কুৰিয়াৰৰ ওপৰত নিৰ্ভৰ কৰিছিল।
আৰক্ষী প্ৰধান জৰ্জ ভাৰ্গাছে কয় যে উপগ্ৰহৰ ছবি ব্যৱহাৰ কৰি ৫০ জনতকৈও অধিক চোৰাংচোৱা বিশেষজ্ঞৰ দ্বাৰা তেওঁৰ গতিবিধি বিচাৰি উলিওৱা হৈছিল। আমেৰিকা যুক্তৰাজ্য আৰু যুক্তৰাজ্যৰ সংস্থাসমূহো অনুসন্ধানত জড়িত আছিল।
শেহতীয়া এই দুধৰ্ষ অপৰাধীজনক বন্দী কৰিবলৈ কেইবাবাৰো সামৰিক অভিযান চলোৱা হৈছিল যদিও কৃতকাৰ্যতা লাভত বিফল হৈছিল।
অৱশেষত কালি গুটোনিয়েলক গ্ৰেপ্তাৰ কৰি বৃহৎ সফলতা লাভ কৰে দেশখনে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
